《二十八日入鹿耳门过七鲲身》
清代·范咸

遥见青山似画屏，铁嶕捩柁费丁宁。荡缨有路分沙线，浮海何人续水经。

乌鬼渡寒遮鹿耳，荷兰城坼扫王庭。鲲身久绝鲸鲵迹，风起不闻战血腥。

作者简介：清浙江钱塘人，字贞吉，号九池。雍正元年进士。官至御史，曾巡视台湾。有《周易原始》、《读经小识》、《碧山楼古今文稿》、《柱下奏议》、《台湾府志》、《浣浦诗钞》等。